ব্রাহ্মণবাড়িয়া পৌরসভা বাংলাদেশের ব্রাহ্মণবাড়িয়া জেলার অন্তর্গত একটি পৌরসভা।   আয়তন  ব্রাহ্মণবাড়িয়া পৌরসভার আয়তন ৪,৩৪৩ একর (১৭.৫৮ বর্গ কিলোমিটার)।   জনসংখ্যা  ২০১১ সালের আদমশুমারি অনুসারে ব্রাহ্মণবাড়িয়া পৌরসভার মোট জনসংখ্যা ১,৭২,০১৭ জন। এর মধ্যে পুরুষ ৮৫,৩২৩ জন এবং মহিলা ৮৬,৬৯৪ জন। মোট পরিবার ৩৩,৫১৭টি। জনসংখ্যার ঘনত্ব প্রতি বর্গ কিলোমিটারে ৯,৭৮৫ জন।   অবস্থান ও সীমানা  ব্রাহ্মণবাড়িয়া সদর উপজেলার মধ্যাংশে ব্রাহ্মণবাড়িয়া পৌরসভার অবস্থান। এ পৌরসভার পশ্চিমে নাটাই দক্ষিণ ইউনিয়ন ও নাটাই উত্তর ইউনিয়ন, উত্তরে নাটাই উত্তর ইউনিয়ন ও সুহিলপুর ইউনিয়ন, পূর্বে সুহিলপুর ইউনিয়ন, দক্ষিণ-পূর্বে মাছিহাতা ইউনিয়ন, দক্ষিণে রামরাইল ইউনিয়ন এবং দক্ষিণ-পশ্চিমে তিতাস নদী ও নবীনগর উপজেলার নাটঘর ইউনিয়ন অবস্থিত। নিকট ভবিষ্যতে রামরাইল ইউনিয়ন; ভেংগে পৌরসভায় নিযুক্ত হবে।   ইতিহাস  ১৮৫৮ সালের ২ আগষ্ট ব্রিটিশ পালামেন্ট কর্তৃক ভারত উপমহাদেশে ‘‘সুশান আইন’’ প্রবর্তনের মাধ্যমে ইষ্ট ইন্ডিয়া কোম্পানির শত বছরের শাসন ব্যবস্থার অবসানের পর উপমহাদেশের রাষ্ট্র ক্ষমতা ব্রিটিশের উপর ন্যাস্ত হলে ১৮৬০খ্রীঃ থেকে ১৮৬৮ খ্রীঃ পর্যন্ত বাংলায় মিউনিসিপ্যালটি প্রতিষ্ঠা শুরু হয়। সে সময় ১৯৬৮ সালে প্রতিষ্ঠিত হয় ব্রাহ্মণবাড়িয়া মিউনিসিপ্যালটি। প্রতিষ্ঠাকালীন ১২ সদস্যের একটি বোর্ডের উপর এর পরিচালনার ভার ছিল। মুক্তিযুদ্ধের মাধ্যমে স্বাধীনতা লাভের পর ১৯৭২ সালে ব্রাহ্মণবাড়িয়া মিউনিসিপ্যালটির পরিবতে ব্রাহ্মণবাড়িয়া পৌরসভার নামকরণ করা হয়। ১৯৬৮ থেকে ১৯৭৩ এর ৬ মে পর্যন্ত পর্যায়ক্রমে মহকুমা প্রশাসকগণই পদাধিকার বলে চেয়ারম্যান এবং কমিশনারদের মধ্য থেকে ভাইস চেয়ারম্যান বা ভারপ্রাপ্ত চেয়ারম্যান হিসেবে অনেকেই দায়িত্বপালন করেছেন। ১৯৭৩ সালে ৬ মে প্রথম নির্বাচিত চেয়ারম্যান হিসেবে মরহুম মাহবুবুল হুদা এবং ভাইস চেয়ারম্যান মুসলিম মিয়া দায়িত্বভার গ্রহণ করেন। ২০০৮ সালে ১৪ মে তত্ত্বাবধায়ক সরকার এক আদেশ বলে চেয়াম্যানের পরিবর্তে পৌরসভায় মেয়র পদ সৃষ্টি করেন এবং বর্তমান মেয়র মোঃ হেলাল উদ্দিন হচ্ছে প্রথম নির্বাচিত মেয়র। তিনি ১৯৯৯ সালের নির্বাচনে এ পৌরসভার চেয়ারম্যান পদে নির্বাচিত হয়েছিলেন। বর্তমানে ১২টি ওয়ার্ডে ১২ জন কাউন্সিলর এবং ৪ টি সংরক্ষিত আসনে ৪জন নির্বাচিত মহিলা কাউন্সিলর হিসেবে পৌরপরিষদের দায়িত্বপালন করেছেন। ব্রাহ্মণবাড়িয়া মিউনিসিপ্যালটি সাড়ে পাঁচ বর্গমাইল নিয়ে যাত্রা শুরু করে। তখন এর লোকসংখ্যা ছিল ১৯,৯১৫ জন। বর্তমানে এর আয়তন ১৮ বর্গকিলোমিটার এবং লোকসংখ্যা প্রায় ১ লক্ষ ৮৫ হাজার।   নামকরণ    প্রতিষ্ঠাকাল    প্রশাসনিক এলাকা  ব্রাহ্মণবাড়িয়া পৌরসভা একটি 'ক' শ্রেণীর পৌরসভা। এ পৌরসভার প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ। এ পৌরসভায় ১২টি ওয়ার্ড রয়েছে। ওয়ার্ডভিত্তিক এ পৌরসভার এলাকাসমূহ হল: ওয়ার্ড নংআওতাধীন এলাকা১নং ওয়ার্ডমধ্য মেড্ডা, পুলিশ লাইন, পশ্চিম মেড্ডা, শরীফপুর২নং ওয়ার্ডপাইকপাড়া (অংশ), পূর্ব মেড্ডা (মেরুড়া অংশ)৩নং ওয়ার্ডখৈয়াসার, পশ্চিম পাইকপাড়া, ফুলবাড়িয়া, শেরপুর, জেলখানা৪নং ওয়ার্ডবাজার এলাকা, পূর্ব পাইকপাড়া৫নং ওয়ার্ডদক্ষিণ মধ্যপাড়া, উত্তর মধ্যপাড়া৬নং ওয়ার্ডছয়ঘড়িয়া, দাড়িয়াপুর, দক্ষিণ পৈরতলা, উত্তর পৈরতলা৭নং ওয়ার্ডআমিনপুর, চণ্ডালখিল, ছোট গোকর্ণ, গোকর্ণ, ছয়বাড়িয়া৮নং ওয়ার্ডকাজীপাড়া৯নং ওয়ার্ডদক্ষিণ মৌড়াইল, দাতিয়ারা, নয়নপুর, পুনিয়াউট, উত্তর মৌড়াইল (অংশ)১০নং ওয়ার্ডকান্দিপাড়া, কাউতলি, উত্তর মৌড়াইল (অংশ)১১নং ওয়ার্ডউত্তর ভাদুঘর, শিমরাইলকান্দি১২নং ওয়ার্ডদক্ষিণ ভাদুঘর   শিক্ষা ব্যবস্থা  ২০১১ সালের আদমশুমারি অনুযায়ী ব্রাহ্মণবাড়িয়া পৌরসভার সাক্ষরতার হার ৬৬%।   শিক্ষা প্রতিষ্ঠান  ব্রাহ্মণবাড়িয়া সরকারি কলেজ, ব্রাহ্মণবাড়িয়া  জামিয়া ইসলামিয়া ইউনুছিয়া, ব্রাহ্মণবাড়িয়া  অন্নদা সরকারি উচ্চ বিদ্যালয়, ব্রাহ্মণবাড়িয়া  গভঃ মডেল গার্লস হাই স্কুল, ব্রাহ্মণবাড়িয়া  সাবেরা সোবহান সরকারি বালিকা উচ্চ বিদ্যালয়, ব্রাহ্মণবাড়িয়া।  বাংলাদেশ গ্যাস ফিল্ড স্কুল এন্ড কলেজ, ব্রাহ্মণবাড়িয়া  নিয়াজ মোহাম্মদ উচ্চ বিদ্যালয়, ব্রাহ্মণবাড়িয়া  ব্রাহ্মণবাড়িয়া রেসিডেন্সিয়াল স্কুল এন্ড কলেজ, ব্রাহ্মণবাড়িয়া   যোগাযোগ ব্যবস্থা  thumb|ব্রাহ্মণবাড়িয়া পৌরসভার কান্দিপাড়ার নিকট টিএ সড়কের একটি দৃশ্য   অর্থনীতি    দর্শনীয় স্থান   ভাদুঘর শাহী মসজিদ (মুগল সম্রাট আওরঙ্গজেবের প্রতিনিধি শাহবাজ ইবনে মজলিস কর্তৃক নির্মিত প্রায় ৪০০ বছরের পুরাতন একটি মসজিদ)   উল্লেখযোগ্য ব্যক্তি   আবদুর রহমান খান – প্রাক্তন সমবায় ও পাট মন্ত্রী (পাকিস্তান শাসনামল)।   জনপ্রতিনিধি    আরও দেখুন   ব্রাহ্মণবাড়িয়া সদর উপজেলা  ব্রাহ্মণবাড়িয়া সদর থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:ব্রাহ্মণবাড়িয়া জেলার পৌরসভা বিষয়শ্রেণী:ব্রাহ্মণবাড়িয়া সদর উপজেলা